**РЕШЕНИЕ № ПВ – 40 - ПР/2014 год.**

**за преценяване на необходимостта от извършване на оценка на въздействието върху околната среда**

**На основание**: чл. 93, ал. 1 и ал. 5 от Закона за опазване на околната среда(ЗООС); чл.7 ал.1 и чл. 8, ал. 1 от *Наредбата за условията и реда за извършване на оценка на въздействието върху околната среда* (Наредба за ОВОС), чл.31 ал. 4 и ал. 6 от Закона за биологичното разнообразие (ЗБР); чл. 40 ал. 3 и ал. 4, във връзка с чл. 2, ал. 1,т.1 от *Наредбата за условията и реда на извършване на оценка за съвместимостта на планове, програми,проекти и инвестиционни предложения с предмета и целите на опазване на защитените зони* (Наредба за ОС), представена писмена документация от Възложителя по Приложение № 2 към чл.6 от Наредбата за ОВОС и по чл.10, ал. 1 и ал.2 от Наредбата за ОС, становище от РЗИ Пловдив

**Р Е Ш И Х**

**да не се извършва** оценка на въздействието върху околната среда за

**инвестиционно предложение (ИП)**: **“Обособяване на разтоварище и пълначно за течен хлор (количество до 50 т.)**“, което няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони.

**местоположение:** **в част от УПИ II, (имот № 067017)-завод за битови отпадъци отпадъци, с. Шишманци, Община „Раковски“**

**Възложител**: **„Скорпио 46“ ЕООД,** гр. Пловдив, ул. „Брезовска“ № 42

Характеристика на инвестиционното предложение(ИП):

В част от нает от Възложителя имот с площ от около 800 кв.м ще се изгради разтоварище и пълначно за течен хлор. Ще се извършва разтоварна дейност на течен хлор от ж.п цистерна към стационарна цистерна с вместимост до 50 т. След това хлорът ще се подава към установки за пълнене на стандартни стоманени контейнери – варели или бутилки. Пълначното за варели и бутилки ще е тръбна разводка, свързана с работния резервоар за хлор и електронни везни, на които ще се извършва пълненето.

Годишния капацитет на разтоварището ще бъде около 700 т. течен хлор, който ще се използува от „ВиК“ дружества, като биоциден препарат за обеззаразяване и дезинфикциране на питейни води.

Не се налага промяна на наличната пътна инфраструктура.

Ще се използува наличната на площадката на завода за битови отпадъци „ВиК“ площадкова мрежа, както и съществуващо електроснабдяване.

Инвестиционното предложение /ИП/ попада в обхвата на т. 6, буква “в“ от Приложение № 2 на Закона за опазване на околната среда / ДВ.бр.91 /2002 год./ и чл.2, ал.1, т. 1 от Наредбата за ОС.

Площадката на ИП не е в границите на защитени зони по смисъла на Закона за биологичното разнообразие /ЗБР/ от мрежата „Натура 2000”. Най-близката защитена зона е BG 0000291 „Гора Шишманци”, включена в списъка на защитените зони за опазване на природните местообитания и на дивата флора и фауна, приета с Решение № 122/02.03.2007г. (ДВ бр.21/2007г.). Предвид местоположението и характера на инвестиционното предложение, извършената преценка за вероятната степен на отрицателно въздействие определя, че **няма вероятност** от значително отрицателно въздействие върху предмета на опазване в защитената зона.

**мотиви:**

**I.Характеристика на предлаганото строителство, дейности, технологии: обем, производителност, мащабност , взаимовръзка и кумулиране с други предложения, ползване на природни ресурси, генерирани отпадъци, замърсяване и дискомфорт на околната среда, както и риск от инциденти**

На площадката ще се извършва временно съхранение на хлор в стационарна цистерна с вместимост до 50 т, разфасоване и експедиция без друга производствена дейност. Пълначната станция ще е открит тип с една стена откъм подветрената стена. Ще се използуват голяма част от наличните на площадката складови сборници, като междинни обеми преди пълненето и експедирането на течния хлор към крайните потребители. Прехвърлянето на втечнения газ ще се извършва с помощта на сгъстен сух въздух. Цялата инсталация ще се разположи на рампа за улесняване на товаро-разтоварните дейности. Експедирането на течния хлор ще става със стоманени бутилки и варели с обеми от 40 до 800 л. В хода на експлоатация на обекта не се предполага допълнително замърсяване и дискомфорт на околната среда. При строителството и монтажа се очаква известно шумово натоварване на околната среда. То ще бъде минимално, локализирано в рамките на ограничен район.

* Не се налага промяна на съществуващата или изграждане на нова пътна инфраструктура.
* Възложителят е подал в МОСВ София уведомление с вх. № 26-00-722/07.03.2014г. за класификация на обекта, като „предприятие с висок рисков потенциал“ по реда на приложение 3 от ЗООС.

**II. Местоположение в това число чувствителност на средата, съществуващото ползване на земята, относително наличие на подходящи територии, качеството и регенеративната способност на природните ресурси в района:**

* ИП ще се осъществи в урбанизирана територия – обособена част от площадката на действуващ завод за преработка на битови отпадъци.
* Реализацията на инвестиционното предложение ще бъде извън границите на защитени зони, съгласно чл. 5 от Закона за биологичното разнообразие и не се очаква да настъпи значително въздействие върху компонентите на околната среда.
* Инвестиционното предложение ще се осъществи извън границите на защитени територии, съгласно Закона за защитените територии.
* Не се очаква засягане на качествата и регенеративната способност на природните ресурси в района.

**III. Способността за асимилация на екосистемата в естествената околна среда**:

• Реализацията на инвестиционното предложение няма вероятност да доведе до намаляване числеността и плътността на популациите на видовете, предмет на опазване в защитената зона и до намаляване на благоприятния им природозащитен статус.

• Няма вероятност инвестиционното предложение да доведе до пряко унищожаване, увреждане или влошаване състоянието на видове, предмет на опазване в най-близката защитена зона BG 0000291 „Гора Шишманци”, тъй като намерението ще се осъществи извън границите на зоната.

• Не се очаква генериране на емисии и отпадъци в количества, които да окажат значително отрицателно въздействие върху защитената зона.

• Във връзка с поискано становище заопределяне степента на значимост на въздействието и риска за човешкото здраве, с писмо изх. № 2025/26.03.2014г., РЗИ- Пловдив не е изразила мотивирано становище относно възникването на здравен риск за работещите в завода за битови отпадъци и живущите в околните населени места.

**IV. Характеристика на потенциалните въздействия-териториален обхват, засегнато население, включително трансгранични въздействия, същност, големина, комплексност, вероятност, продължителност, честота, обратимост**:

• Териториалния обхват на въздействие в резултат на строителството и експлоатацията на инвестиционното предложение е ограничен и локален в рамките на площадката – бивш пълначен склад за пропан-бутан.

• Реализацията на предложението не предполага трансгранично въздействие.

* Въздействието в резултат на експлоатацията на бъдещия обект ще бъде дълготрайно, съгласно срока на експлоатацията му.

**V. Обществен интерес към предложението за строителство, дейности или технологии:**

Възложителят е уведомил за своето инвестиционно предложение кметовете на Община „Раковски” и с. Шишманци, както и засегнатото население чрез обява във вестник и в общински сайт. Осигурен е обществен достъп до информацията по приложение № 2 по реда на чл. 6, ал. 9 от Наредбата за ОВОС. Към момента на издаване на настоящото решение не са изразени устно или депозирани писмено жалби, възражения и становища срещу реализацията на инвестиционното предложение.

**При следното условие:**

Съгласно чл. 108 и чл. 110 от ЗООС е необходимо Възложителят да подаде в МОСВ София декларация за издаване на разрешително по реда на чл. 104, ал.1 от ЗООС.

**Настоящото Решение се отнася само за конкретно заявеното предложение и в посочения капацитет**.

**Решението не отменя задълженията на Възложителя за изпълнение на изискванията на Закона за опазване на околната среда и други специални закони и подзаконови нормативни актове и не може да служи като основание за отпадане на отговорността съгласно действащата нормативна уредба.**

**При промяна на инвестиционното предложение, на Възложителя или на някои от обстоятелствата, при които е било издадено настоящето Решение, Възложителят /новият Възложител/ трябва да уведоми РИОСВ гр. Пловдив до 14 дни след настъпване на измененията.**

**Настоящото Решение губи правно действие, ако в срок 5 години от датата на издаването му не е започнало осъществяването на инвестиционното предложение.**

**Решението може да бъде обжалвано чрез РИОСВ- Пловдив пред Министъра на околната среда и водите и/ или Административен съд– Пловдив в 14-дневен срок от съобщаването му на заинтересованите лица и организации по реда на Административно- процесуалния кодекс.**

**ТАМЕР БЕЙСИМОВ …… 09.05.2014г.**

*Директор на РИОСВ - Пловдив*